Η ΒΑΣΙΛΙΣΣΑ ΤΩΝ ΔΑΚΡΥΩΝ
ΕΠΕΙΣΟΔΙΟ 10
ΚΕΝΤΡΟ ΠΥΓΜΑΧΙΑΣ ΚΟΥΙΝ
Βρήκες το σωστό μέρος.
Το κτίριο έχει το καλύτερο wi-fi στην πόλη.
Να έρχεσαι όποτε θες.
Ευχαριστώ.
ΝΙΚΗΤΗΣ ΠΑΙΔΕΣ, ΜΠΕΚ ΧΙΟΥΝ-ΓΟΥ
"Μπεκ Χιουν-γου";
Έκανε πυγμαχία;
Ναι.
Κι ήταν και καλός.
Τόσο έξυπνος, που χρησιμοποιεί το μυαλό στο μποξ.
Προβλέπει τις κινήσεις του αντιπάλου.
Πολύ απλά, είναι ένας ζωντανός προσομοιωτής.
Σε παρασύρει και μετά σε αποφεύγει.
Περιμένει να εξαντληθείς και τότε σου κάνει επίθεση.
Σε εξουδετερώνει.
Μέχρι εμένα έβγαλε νοκάουτ.
Δεν σ' έβρισκα να σου στείλω τα χαρτιά.
Ορίστε.
Να πάρεις δικηγόρο.
Τους κάλεσα πριν βγω απ' το αμάξι.
Πιάστηκες επ' αυτοφώρω, οπότε θα πας στο τμήμα.
ΑΣΤΥΝΟΜΙΚΟ ΤΜΗΜΑ
Κος ΓΙΟΥΝ ΟΥΝ-ΣΟΥΝΓΚ
Κος ΠΙΟΝ
Χιουν-γου;
Απ' όλα τα πιθανά μέρη, κρύβεσαι στου πρώην σου;
Με απογοητεύεις.
Σε απογοητεύω;
Τι ειρωνεία να το λες εσύ…
Πώς με βρήκες;
Θα 'πρεπε να ξέρεις πως κάνω ό,τι βάλω στο μυαλό μου.
Ήταν εύκολο να σε βρω.
Λοιπόν, Χε-ιν.
Μη με κάνεις πιο κακό.
Με απειλείς;
Ναι. Σε απειλώ.
Άκου την αληθινή απειλή, όμως.
Είδα τη διάγνωσή σου.
Ο γιατρός σου, όμως, αρνείται να μιλήσει.
Δεν είμαι κηδεμόνας σου.
Γι' αυτό,
θα γίνω αυτό ακριβώς.
Τρελάθηκες;
Λιγάκι, ναι.
Δεν έχεις πολύ χρόνο.
Ούτε εγώ, κι αυτό με τρελαίνει.
Δεν έχω τίποτα να φοβηθώ.
Καλά. Κάνε ό,τι θες.
Ούτε εγώ φοβάμαι κάτι.
Οι γονείς σου δεν το ξέρουν.
Γιατί δεν τους το είπες;
Επειδή φοβάσαι.
Καταλαβαίνω. Ήδη έχουν χάσει έναν γιο.
Ουν-σουνγκ.
Συνέχισε έτσι,
αν θες να κάνω δυστυχισμένους όσους αγαπάς.
Διαφορετικά,
γύρνα σύντομα.
Η θέση σου υπάρχει ακόμη.
Έχεις δύο ημέρες.
Θα κάνω συνέντευξη Τύπου.
Τα λέμε εκεί.
Άσ' τα όλα επάνω μου.
Εγώ θα σε σώσω.
Όχι ο Χιουν-γου.
Ρε μπάσταρδε!
Πώς μας το έκανες αυτό;
Πώς μου το έκανες αυτό;
Θα σε σκοτώσω!
Θεέ μου, Σου-τσολ!
Είσαι καλά;
Καταστράφηκε η οικογένειά μας
επειδή με εξαπάτησες!
Εγώ φταίω!
Βρε ηλίθιε.
Δεν φταις εσύ.
Ο καθένας θα εξαπατούνταν.
Δεν φταις εσύ, πάψε να κλαις!
Πού είναι η Ντα-χιε;
Πού είναι;
Πες μου μόνο
αν είναι καλά.
Σε παρακαλώ.
Απλώς σκόνταψες σε μια πέτρα κι έπεσες
ενώ έτρεχες στο σκοτάδι.
Γιατί;
Ήσουν μεθυσμένος.
Δεν ήπια.
Οι άλλοι δεν πρέπει να μάθουν ότι ήρθε ο Ουν-σουνγκ.
Γιατί ήρθε;
Δικαιούμαι να ξέρω γιατί ήρθε ο μπάσταρδος.
Είναι κάτι
που πρέπει να κάνω, γι' αυτό μην το πεις στους γονείς ακόμη.
Πες το μου.
Καλά.
Εγώ δεν βλέπω τη νύχτα, οπότε δεν είδα τίποτα.
Ξέρεις, πιάνω κουνούπια στο σκοτάδι.
Μόνο να βλέπεις στο σκοτάδι μπορείς.
Ακριβώς, κι ήταν εκείνος ο τύπος.
Ο νέος πρόεδρος του Κουίνς.
-Αλήθεια; -Ναι.
Είναι ορκισμένος εχθρός τους.
Ακριβώς!
Τι; Τον ξέρεις;
Είναι ο τύπος μου.
ΓΙΟΥΝ ΟΥΝ-ΣΟΥΝΓΚ
Να πάρει.
Εξαφανίστηκες.
Διέγραψες τηλέφωνο, email και σόσιαλ μίντια στην Κορέα;
Φυσικά.
Κυκλοφορώ και με ψεύτικο όνομα.
Ωραία.
Δεν θα τηλεφωνιόμαστε.
-Εκτός αν είναι επείγον. -Καλά.
Αλήθεια,
είδες τον Σου-τσολ;
Γιατί;
Έτσι ρωτάω.
Είναι πολύ αδύναμος.
Θα έχει σοκαριστεί.
Και λοιπόν; Ανησυχείς;
Γιατί ν' ανησυχώ;
Απλώς είμαι περίεργη.
Ο Σου-τσολ είναι…
έξαλλος μαζί σου.
Αλήθεια;
Θα σε κάνει να το πληρώσεις αν σε βρει.
Κρύψου, λοιπόν.
Εντάξει. Γεια.
Θύμωσε, φυσικά.
Κι εγώ θα θύμωνα.
Μάλλον ωρίμασε επιτέλους.
Τελικά, δεν ήταν τελείως βλάκας.
Ντα-χιε…
ΜΠΕΚ ΧΙΟΥΝ-ΓΟΥ
Ο συνδρομητής που καλέσατε
δεν είναι διαθέσιμος. Παρακαλώ αφήστε μήνυμα…
Τι έγινε;
Σχόλασες ώρα πριν. Γιατί άργησες;
Και τι έπαθε το πρόσωπό σου;
Απλώς…
Βασικά…
-Σε χτύπησαν; -Όχι.
Πόσο έχεις χτυπήσει;
Χε-ιν, να σου εξηγήσω.
Χε-ιν. Σε παρακαλώ.
Άσε με να μιλήσω. Μισό λεπτό. Άσε με…
Μην κουνιέσαι.
Σταμάτα!
Έλα εδώ να δω.
Γιατί κοκκίνισε; Με ρόπαλο σε χτύπησαν;
Άσε με
να σου εξηγήσω.
Δεν με έδειραν.
Άνοιξε το στόμα.
Δάγκωσες τη γλώσσα σου;
Όχι.
Ούτε δάγκωσα τη γλώσσα ούτε μ' έδειραν.
Δες. Είμαι μια χαρά.
Λίγες γρατζουνιές έχω μόνο και σκισμένο χείλος.
Και γιατί, παρακαλώ;
Μην κουνιέσαι.
Να μην το καυχηθώ,
αλλά τα έβαλα με τρεις.
Δεν ήταν εύκολη μάχη.
Κι είχαν
επάνω τους
μέχρι κλομπ και διάφορα άλλα όπλα όταν μου όρμησαν.
Εσύ δεν είχες τίποτα;
Κοίτα…
Μάλλον δεν θα το ξέρεις, αλλά μικρός έκανα πυγμαχία.
Ξέρω πώς να δέχομαι χτυπήματα,
οπότε δεν πόνεσα καθόλου.
Περίμενε.
Απλώς έτσουξε.
Ποιος ήταν; Ποιος παλαβός σ' το έκανε αυτό;
Θυμάσαι τον κτηματομεσίτη
με απαγόρευση πτήσης;
Δηλαδή,
σου επιτέθηκαν ενώ έψαχνες τον απατεώνα;
Μα κέρδισα.
Δεν εντυπωσιάζομαι.
Έπρεπε να το βάλεις στα πόδια αφού ήσουν μόνος.
Συνελήφθη όμως.
Θα φέρουμε τα πάνω κάνω αν αποδειχθεί ένοχος…
Πάψε.
Αν ξανασυμβεί ποτέ αυτό,
βάλ' το στα πόδια.
Υποσχέσου μου.
Πες το μου.
Είπες να πάψω.
Υποσχέσου μου όμως.
Συγγνώμη.
Δεν μπορώ.
Έχω δώσει ήδη μια υπόσχεση.
Τι υπόσχεση;
Για σένα.
Τέλος πάντων…
Μια υπόσχεση στον εαυτό μου.
Μην κάνεις υποσχέσεις
για μένα.
Αυτό το κάνουν μόνο τα ανδρόγυνα. Και…
Εμείς χωρίσαμε, δεν χρειάζεται.
Αν ξανάρθεις έτσι χτυπημένος…
θα σε σκοτώσω εγώ.
Το 'πιασες;
Δεν με χτύπησαν…
Το 'πιασα.
Τρώμε.
Τι έπαθε το πρόσωπό σου;
Έπεσα χθες βράδυ.
Τι έγινε;
Θεέ μου, τι έπαθες εσύ;
Σκόνταψα κι έπεσα.
Ώστε πέσατε κι οι δυο;
-Τσακωθήκατε; -Δεν θα τολμούσα.
Έμαθα
ότι έπαιζε μποξ παλιά.
Σχετικά μ' αυτό…
Ώστε το έμαθες.
Ήρθε στο γυμναστήριο χθες.
Έπαθε πλάκα με τα τρόπαιά σου.
-Ναι. -Ασχολιόσουν με σπορ;
-Μάλιστα. -Θεέ μου.
Επιτέλους μπορώ να το πω, αλλά δεν ήταν εύκολο να τον μεγαλώνω.
Κέρδιζε όλους τους αγώνες
κι ήταν πάντα στους δέκα καλύτερους στη χώρα
μετά από τις εξετάσεις.
Δεν ξέραμε προς τα πού να τον ωθήσουμε.
Είσαι τέλειος.
-Όχι δα… -Ακούγομαι σαν να καυχιέμαι.
Μα αυτή είναι η αλήθεια.
Σίγουρα πήρε από μένα.
Όχι δα. Ο Χιον-τε έχει πάρει από σένα.
Όλοι έλεγαν ότι ο Χιουν-γου δεν πήρε από κανέναν.
Εγώ πήρα απ' τη μαμά μου, δεν λέω ψέματα.
Κι εσύ;
Δεν πήρε από μένα.
Γιατί; Φυσικά και πήρα.
Όσο για τη Χε-ιν,
είναι όμορφη
όπως η μητέρα της.
Χιουν-γου!
Τι τρέχει;
Βασικά,
η Χε-ιν μού είπε να μη το πω, αλλά…
Τι πράγμα;
-Τι; -Τι;
Κάτι ήθελες να μου πεις.
-Αλήθεια; -Όχι;
Νόμιζα πως ήθελες.
Πήγαινε, τότε.
Τι έπαθε αυτός;
Αγνόησέ τον.
Έβαλες αλοιφή το πρωί;
Όχι, ήμουν βιαστικός.
Πλησίασε να δω το πρόσωπό σου.
-Πρέπει να βάζεις συχνά. -Μα είμαι εντάξει.
Δεν είσαι!
Να βάζεις αλοιφή.
Άλλαζε τσιρότο, να μην αφήσει ουλή.
Ορίστε.
Πήγαινε.
Εντάξει.
Εντάξει, λοιπόν.
Φεύγω τώρα.
Εντάξει.
Να προσέχεις στον δρόμο.
Τι έγινε;
Είναι ώρα αιχμής τώρα,
οπότε λέω να περιμένω
πέντε λεπτά.
Βασικά…
Καλύτερα ν' αποφεύγεις την κίνηση.
Ναι, ακριβώς.
Εντάξει.
ΣΟΥΠΕΡ ΜΑΡΚΕΤ ΓΙΟΝΓΚΝΤΟΥ-ΡΙ
Κι αν είχαμε κάνει αυτό;
Τι πράγμα;
Αν βάζαμε αλοιφή στην ώρα της,
απολυμαίναμε τις πληγές
κι αλλάζαμε τσιρότα κάθε φορά,
θα ήταν αλλιώς τα πράγματα;
Όχι, πριν από αυτό.
Κι αν είχαμε χωρίσει
τότε που φάγαμε παγωτό
εδώ που είμαστε;
Αν δεν είχαμε παντρευτεί, θα είχαμε κρατήσει
τις αναμνήσεις μέχρι σήμερα.
Δεν θα υπήρχε λόγος
να κακοφορμίσουν
οι πληγές
ή να γίνουν ουλές.
Θα γνώριζες κάποια
πιο καλοσυνάτη, πιο ζεστή
και καλύτερη από εμένα.
Θα ζούσατε μαζί ευτυχισμένοι.
Μάλλον όχι.
Αν είχαμε χωρίσει,
το πιθανότερο
είναι να μην ήξερες τι κάνω.
Μα εγώ θα ήξερα τι κάνεις.
Και πιθανώς
να το μετάνιωνα.
Μα αν ήξερες την κατάληξη…
Ακόμη κι έτσι,
το ίδιο θα είχα επιλέξει.
Μα αν ήξερα τότε όσα ξέρω τώρα,
θα σε ρωτούσα πιο συχνά.
Τι πράγμα;
Πώς ήταν η μέρα σου.
Αν κάτι
σε προβλημάτιζε.
Μετανιώνω
που δεν σε ρωτούσα γι' αυτό.
Τι ώρα γύρισες χθες βράδυ;
Είναι καλά ο πρόεδρος;
Καταλαβαίνω
τι εννοούσες.
Μα πρώτα,
φέρε πίσω τον πρόεδρο.
Και μετά το συζητάμε.
Δεν χρειάζεται.
Θα παντρευτώ τη Χε-ιν το συντομότερο δυνατό.
Θα την παντρευτείς;
Κι εκείνη δέχτηκε;
Ακόμη δεν με ξέρεις;
Θα γίνει ό,τι λέω.
ΕΣΩΤΕΡΙΚΟ ΔΙΚΤΥΟ
ΔΙΟΡΙΣΜΟΣ ΝΕΟΥ ΠΡΟΣΩΠΙΚΟΥ
ΜΠΕΚ ΥΠΟ ΕΞΕΤΑΣΗ ΛΟΓΩ ΚΑΚΟΔΙΑΧΕΙΡΙΣΗΣ
Το διαβάσατε;
Τι γίνεται;
Συμβαίνει κάτι;
Μεγαλύτερο το περίμενα.
Είναι ό,τι πρέπει για έναν.
Θα σε ξάφνιασε η αιφνίδια ανακοίνωση.
Ομολογώ ότι το περίμενα.
Μα
"κακοδιαχείριση";
Έχετε αποδείξεις;
Φυσικά. Θα συγκληθεί επιτροπή προσωπικού.
Θα μάθεις τότε.
Εξεπλάγην.
Γιονγκντού-ρι είπαμε;
Καθαρός αέρας.
Παρ' όλα αυτά, πώς την πήγες εκεί;
Δεν θα τα έμαθες μάλλον.
Την είδα χθες.
Δεν σου το είπε;
Δεν προλάβαμε.
Είχα πολλή δουλειά.
Ο κος Πιον συνελήφθη χθες.
Μάλλον δεν το μάθατε.
Δεν καταλαβαίνω.
Απ' ό,τι έμαθα, κι εκείνος
κάνει τον ανήξερο τώρα.
Μην ανησυχείτε όμως. Έχω ταλέντο
στο να αποκαλύπτω αλήθειες.
Ώστε έτσι;
Ωραία.
Ας κάνουμε ό,τι κάνουμε καλύτερα.
Γεια χαρά.
Δεν τον χαιρετάμε;
Καλύτερα όχι. Μου θυμίζει τον πρίγκιπα Σάντο στο σεντούκι.
-Δηλαδή; -Δεν έχεις δει την ταινία;
Αντί να απολυθεί,
τον αφήνουν να κυκλοφορεί ανάμεσά μας.
Για να δουν ποιος τον στηρίζει.
Γι' αυτόν τον έβαλαν δίπλα στο καπνιστήριο;
Θέλουν να δουν με ποιον έχει επαφές.
Ελάτε, πάμε.
Δεν περίμενα να μου απαντήσεις.
Δεν διαγράφω αριθμούς με τους οποίους έχω εκκρεμότητες.
Υπάρχουν κάποιοι που αρνούνται να πληρώσουν το προξενιό.
Τους κυνηγάω μέχρις εσχάτων και φροντίζω να υποφέρουν.
Έτσι τακτοποιώ τις εκκρεμότητες εγώ.
Ναι, το ξέρω.
Μα εγώ είμαι πολύ ακριβής.
Τι πράγμα;
Ίσως δεν πήρες αυτό που ήθελες, επειδή δεν το κέρδισες.
Εννοείτε ότι δεν έκανα τη δουλειά μου;
Αφιέρωσες δεκαετίες απ' τη ζωή σου και δούλεψες σκληρά εδώ μέσα;
Ή μήπως έζησες χρόνια μόνη στο εξωτερικό όπως ο Ουν-σουνγκ;
Ούτε και δούλευες δωρεάν.
Οπότε, απορώ
πώς απαίτησες να γίνεις CEO.
Παρ' όλα αυτά, μου λέτε να πάω στο εξωτερικό με τα λίγα λεφτά
που έχω.
Δεν είναι σκληρό;
Τότε, θα σε κάνω CEO.
Μα φρόντισε να το αξίζεις.
Πώς;
Βρες τον πρόεδρο.
Τι πράγμα;
Μα τι…
ΓΚΡΕΪΣ ΚΛΕΙΣΤΟ ΛΟΓΩ ΣΥΝΤΗΡΗΣΗΣ
Δεν υπάρχουν πολλά νοσοκομεία με πλήρες δυναμικό
και δωμάτιο VVIP
που καταλαμβάνει έναν ολόκληρο όροφο.
Λοιπόν. Ξεκινάμε.
Εντάξει.
Γεια σας.
Η διεύθυνση δωματίων VIP του Χάντζου;
Η CEO μας θέλει να κάνει θεραπεία βλαστοκυττάρων.
Είναι διαθέσιμο το δωμάτιο VIP στον 23ο όροφο;
Τι έκανε στον πατέρα μου;
Πού τον πήγε;
Το ψάχνω ακόμη.
Η νοσοκόμα λέει ότι δεν εμπλεκόταν η Σουλ-χι.
Δουλειά του Ουν-σουνγκ ήταν.
Πανάθεμα!
Αυτό θα μου το πληρώσουν.
Περίμενε. Κάλεσα ταξί.
Έρχομαι στη Σεούλ.
Κλείνω.
Η κόρη της μαμάς μου!
Με ξεγέλασε τις προάλλες.
Να της επιστρέψω αυτό.
Ορίστε.
Μου το δάνεισε η μητέρα σας εκείνη τη μέρα.
Μα
γιατί;
Για να…
Για να σκουπίσω αυτά που είχα ρίξει.
Τι ρίξατε;
Γιατί κλαις;
Βασικά…
Θεέ μου! Παραλίγο να σας πω.
Τι σας νοιάζει εσάς;
Τέλος πάντων, δώστε της το.
Μόνο οι μεγαλύτεροι ανόητοι κλαίνε στα δύσκολα.
Τι είπατε;
Δεν έκλαιγα.
Οι μέτριοι ανόητοι το υπομένουν.
Και τι κάνουν οι σοφότεροι;
Τρώνε κρέας στα δύσκολα.
Την επόμενη φορά φάτε κρέας αντί να κλαίτε σαν ανόητη.
Μα τι λέει;
Κρέας κι αηδίες.
Θεέ μου, τι αλλόκοτη πόλη!
ΑΡΧΗΓΟΣ ΧΩΡΙΟΥ
Στις ομορφιές σου είσαι.
Τι κάνετε εδώ;
Σε ξεπροβοδίζουμε για τελευταία φορά.
Τι;
Μήπως πεθαίνω;
Είμαι ο νέος αρχηγός Παρκ Σοκ-χουν.
ΟΡΚΩΜΟΣΙΑ ΠΑΡΚ ΣΟΚ-ΧΟΥΝ ΝΕΟΣ ΑΡΧΗΓΟΣ
Υπέροχη ημέρα σήμερα. Απολαύστε την.
Το πάρτι της ορκωμοσίας
θα γίνει στο εστιατόριό μου.
Ελάτε να φάτε. Σας υπόσχομαι να τα πάω καλά!
Θα το δείτε!
Παρκ Σοκ-χουν!
Πάμε να φάμε.
Αλήθεια,
που είναι ο Τσουν-σικ;
Κόρη του είναι!
Ξέρουμε τους πάντες στην πόλη. Έπρεπε να πάρουμε ξένους;
Και την τελευταία φορά…
Πες μου λεπτομερώς.
Τι σου είπαν οι άντρες του Παρκ;
Θυμάσαι που τα πίναμε μετά τη μεταβίβαση χωραφιών;
Εξαφανίστηκε η απόδειξη.
-Αυτό είναι όλο; -Δεν τελείωσα.
Έφεραν τα βιογραφικά υπαλλήλων
απ' το μπαζάρ που κάναμε πριν δυο χρόνια
κι είπαν ότι επιλέχθηκαν με ρουσφέτια.
Απίστευτοι είναι!
Ηρέμησε.
Δύο πράγματα δεν υπάρχουν στον κόσμο.
Πρώτον, το τσάμπα.
Δεύτερον, ειρηνική
μεταβίβαση εξουσίας.
Έτσι είναι, Ντου-γκουάν.
Σ' όλο τον κόσμο ισχύει.
Κάνουν ό,τι κάνουν όλοι.
Όταν αναλαμβάνει νέα δύναμη,
βασανίζει τους πιο κοντινούς στην απερχόμενη.
Θεέ μου…
Δεν είναι μόνο αυτό.
Σύντομα, θα σβήσουν κάθε ίχνος του προηγούμενου καθεστώτος.
Θα σβήσουν;
Βάλε κι άλλο. Το βλέπω ακόμη. Πάρε αυτό.
-Εντάξει. -Εντάξει.
Ευχαριστώ.
ΑΡΧΗΓΟΣ ΧΩΡΙΟΥ
Σοκ-χουν.
Τα αχλάδια είναι αθώα.
Τι;
Δεν θες να σβήσεις τα αχλάδια,
αλλά την παρουσία μου στο χωριό.
Θες να σβήσεις τη φήμη μου ως ο σοφότερος αρχηγός.
Δεν είναι έτσι.
Το νέο σλόγκαν του χωριού θα 'ναι
"Το Όμορφο Χωριό των Μήλων".
Πρέπει να τα ζωγραφίσουμε.
Υπάρχουν άπειροι τοίχοι τριγύρω.
Σ' αυτόν έπρεπε να το κάνετε;
Δεν ζητάμε να μας αντιμετωπίζετε ως εξουσία.
Μόνο με σεβασμό.
Θα συνεχίσετε να κοιτάτε;
Νιώθω άβολα.
ΕΙΣΕΡΧΟΜΕΝΑ
ΔΕΝ ΠΑΡΑΔΟΘΗΚΕ ΝΤΑ-ΧΙΕ
Πού είσαι;
-Πίσω απ' το δέντρο. -Εντάξει.
Ευχαριστώ, αγάπη. Μ' έσωσες!
Συγκεντρώσου.
-Ρίξε δηλητηριώδη βέλη. -Μόνο τσεκούρι έχω.
Σου είπα να αναβαθμίσεις τα όπλα μόλις βρεις λεφτά.
Ξεπερασμένο το τσεκούρι.
Ούτε ένας Βούλκαν δεν φτάνει.
Δεν έχω λεφτά.
Πρέπει να κυνηγήσω για να βρω, αλλά δεν προλαβαίνω.
Κοίτα πίσω σου.
Όλο σε χτυπάνε γιατί κοιτάς μόνο μπροστά.
Έρχονται από μπροστά όταν κοιτάζω πίσω.
Κοίταζε πίσω σου!
Θύμωσες που δεν παίζω καλά;
Ο κόσμος είναι πολύ ανταγωνιστικός.
Πρέπει να είσαι πιο προσεκτικός.
ΛΙΣΤΑ ΦΙΛΩΝ ΜΑΜΑ ΓΚΟΝ-ΟΥ
Τι έγινε;
ΕΚΤΟΣ ΣΥΝΔΕΣΗΣ, 2 ΩΡΕΣ
Η Ντα-χιε…
συνδέθηκε πριν δυο ώρες.
Χίλια ευχαριστώ!
Αλήθεια. Σ' ευχαριστώ!
Χίλια ευχαριστώ!
Καλό δρόμο, κυρία.
Γεια σας.
Γεια σας, κυρία.
Είδα τη γυναίκα του διευθυντή του Ιατρικού Κέντρου.
Η ερωμένη του προέδρου Ριου νοσηλεύεται στο δωμάτιο VIP εκεί.
Ξεκουράζεται μετά την πλαστική στήθους…
Ναι.
Εντάξει. Θα σας πάρω αργότερα.
Πώς από δω;
Θυμάμαι ότι μου είπατε πως κάτι ξέρατε
από νομικά ζητήματα
αφού είστε στη βιομηχανία της ομορφιάς και των προξενιών
όλη σας τη ζωή.
-Λοιπόν; -Ήρθα να σας πω κάτι.
Διευθύνετε
δεκατρία αδήλωτα υποκαταστήματα του σπα.
Δεν επιτρέπεται.
Κοιτάξτε.
Ασχολείστε με το ότι δούλευα πιο σκληρά από άλλους.
Αυτό με πληγώνει.
Όχι μόνο δουλεύατε σκληρά, αλλά γλιτώνατε και φόρους.
Θεέ μου. Τι φόρος αναλογεί σε όλα αυτά;
Τι ποσό…
Παρεμπιπτόντως, ποιος είστε εσείς;
Σωστά.
Αυτός είμαι εγώ.
ΔΙΚΗΓΟΡΟΣ ΚΙΜ
Κυρία Κο.
Είστε κάτι σαν σελέμπριτι στον χώρο μας, οπότε είμαι λίγο θαμπωμένος.
Γιατί είμαι διάσημη;
Γιατί είστε εξαιρετική προξενήτρα και αντροχωρίστρα.
Κάνετε το παν να χωρίσετε ζευγάρια
αν δεν σας πληρώσουν καλά.
Βάζετε άτομα να τους ξελογιάζουν.
Χάρη σ' εσάς, έχω δουλίτσα κι εγώ.
Αυτοί είναι οι πελάτες
του γραφείου μας.
Αυτό δεν σας αφορά, οπότε τι σας νοιάζει;
Τα διαζευγμένα ζευγάρια
δεν θα κάτσουν με σταυρωμένα χέρια αν μάθουν την αλήθεια.
Είναι όλοι οξύθυμοι
και με επιδραστικά υπόβαθρα.
Βουλή, εισαγγελία, δικαστήριο…
Θεέ μου.
Αυτός ο πρόεδρος
υπήρξε γκάνγκστερ.
Το 'πιασα, πάψε.
Γιατί το κάνεις αυτό;
Βαθιά μέσα μου, ήμουν με το μέρος σου.
Τότε, πρέπει να το αποδείξετε.
Μα ξέρεις,
δεν με συγκινεί το συναίσθημα.
Μόνο το μετρητό.
Θα μιλήσω ευθέως.
Μου έκαναν μια θαυμάσια πρόταση, οπότε διστάζω να αρνηθώ.
Πρώτα, λοιπόν, να ακούσω τι προσφέρεις…
Πανάθεμα!
Δεν μπορείς να παζαρεύεις!
Κομπιουτεράκι είσαι;
Σπίρτο είσαι.
Πώς σκέφτηκες να κάνεις συμφωνία;
Έλεος!
Γίνεστε πολύ σκληρή.
Μη με συγκρίνετε με αντικείμενο.
Με ξέρεις, έτσι; Ποτέ δεν διστάζω να λερώσω τα χέρια μου.
Άσε τους υπολογισμούς, αλλιώς πας φυλακή.
Μιλώντας εκ πείρας,
είσαι ο τύπος που εκεί μέσα
μισούν περισσότερο.
Ο Γιουν είναι πολύ σχολαστικός.
Δεν υπήρχε κάτι απ' την κάμερα του παρμπρίζ.
Έφτιαξα μια λίστα με γενικά νοσοκομεία
που επιτρέπουν φύλακες, έχουν ιδιωτικό ασανσέρ και δωμάτια VIP,
όπου νοικιάζεις ολόκληρο όροφο.
-Τα ερευνώ. -Λοιπόν; Τον βρήκες;
Θα πάρει μερικές μέρες.
Νομίζω, πρέπει να ψάξουμε σε ακτίνα μίας ώρας απ' τη Σεούλ.
Γιατί;
Είναι πολύ σοβαρά.
Πολλά ασθενοφόρα δεν έχουν οξυγόνο,
άρα, θα του το χορηγούσαν χειροκίνητα.
Αυτό θα μπορούσε να γίνει για μία ώρα.
Ναι, ισχύει.
Τότε, αποκλείονται πέντε απ' αυτά.
Θα ελέγξω τα υπόλοιπα.
Ας τα μοιράσουμε να ψάξουμε κι εμείς.
Μάλιστα, κυρία.
Είστε σαν οικογένεια.
Πολύ μ' αρέσει αυτό το κλίμα!
Η άλλη πλευρά δεν ήταν καθόλου φιλική.
Λέτε να χαιρόμουν που σας πέταξα έξω;
Πώς είστε εσείς;
Τι κάνει η κυρία Κιμ;
Μισό λεπτό.
Συγγνώμη, Μι-σον. Καλύτερα να φύγω.
Μα τώρα φτάσαμε.
Περιμένουν όλες να ζητήσουν συγγνώμη.
Ξέρω τι θα πουν.
"Δεν ξέραμε ότι ήσασταν εκεί".
"Δεν θέλαμε να σας στενοχωρήσουμε. Συγγνώμη".
Δεν ξέραμε ότι ήσασταν εδώ.
Δεν θέλαμε να σας προσβάλλουμε.
Τέλος πάντων, λυπόμαστε πολύ.
Έτσι; Λυπάστε!
Απλώς δεν ξέρουν όλη την ιστορία.
Ακριβώς. Διαβάσαμε μόνο ότι καταστραφήκατε.
-Σωστά; -Και πάλι, δεν πιστέψαμε τα μίντια.
"Θα ευημερήσουν όμως.
-Για καμιά τριετία ακόμη". -Έτσι.
-Ναι. -Θέλαμε να το διασταυρώσουμε.
Και να μοιραστούμε την αλήθεια.
Καταλαβαίνω.
Φταίω κι εγώ.
Έπρεπε να πω ότι ήμουν εδώ.
-Όχι να κρυφακούω. -Τι καλά!
Θα βλεπόμαστε συχνά, οπότε χαίρομαι που τα βρήκαμε.
Έτσι μπράβο!
Όχι για πολύ.
Ένα διάλειμμα κάνουμε.
Ήρθαμε να ξεκουραστούμε.
Πηγαίνουμε πολύ συχνά σε μέρη όπως το Μπαλί, η Χαβάη, το Κανκούν.
Είπαμε, λοιπόν, να πάμε σ' ένα ασυνήθιστο μέρος μια φορά.
"Ασυνήθιστο";
Συγκριτικά με το Κανκούν, σίγουρα!
Μοναδικό χωριό! Δεν έχουμε κι ωκεανό!
Νιώθω λίγο άβολα, αλλά είναι μια όμορφη εμπειρία.
Πότε θα ξαναμείνω σε ένα τέτοιο μέρος;
Αυτή η εμπειρία δεν αγοράζεται με λεφτά.
Σωστά, κι είστε κι απένταροι.
-Ορίστε; -Είστε φτωχοί για τώρα.
Δεν πάγωσαν την περιουσία τους;
Ναι, αλλά θα την πάρουν αργότερα.
Εντάξει, αλλά δεν ξέρουν
αν θα 'ναι ζωντανοί μέχρι τότε.
Εμείς έχουμε γη αξίας 50.000 πιονγκ σε ζώνη πρασίνου
εδώ και 50 χρόνια.
Ακριβώς.
Εντάξει.
Δεν είναι ώρα να πηγαίνετε τώρα που συμφιλιωθήκατε;
Δεν έχω δει κανέναν να φεύγει από δω
αφού έχει πει ότι θα φύγει.
Συγγνώμη, αλλά πού το πάτε;
Απλώς έχω ένα προαίσθημα
ότι θα βλεπόμαστε συχνά για πάρα πολύ καιρό.
Και χαίρομαι.
Πάμε.
-Πάμε; -Ναι.
-Τώρα αμέσως; -Ναι, τώρα.
-Γεια. -Πάμε εμείς.
Τι…
Θεέ μου!
Τι στρες κι αυτό!
Καφεΐνη.
Καφεΐνη!
Ο ΚΗΠΟΣ ΤΗΣ ΤΖΟΥΝ
ΠΛΗΡΩΣΤΕ ΠΡΟΚΑΤΑΒΟΛΙΚΑ
Θα ήθελα να παραγγείλω.
Ελάτε, παρακαλώ.
Παραγγέλνετε εδώ.
Δύο δόσεις εσπρέσο.
Είναι 3.200 γουόν.
-Έχετε κάρτα έκπτωσης; -Δεν πειράζει.
Ορίστε.
Δεν περνάει.
Πώς θα πληρώσετε, κυρία;
Κοιτάξτε, χρειάζομαι απεγνωσμένα λίγο καφέ.
Μπορώ να πιω πρώτα και να σας πληρώσω αργότερα;
Πίνω τώρα, πληρώνω αργότερα.
Μπορώ;
Συγγνώμη, περιμένει κόσμος.
Κάνετε στην άκρη;
Γεια σας.
Δέκα κρύα αμερικάνο,
δέκα κρύα λάτε, ένα μπουκάλι σιρόπι
και μια σακούλα παγάκια.
-Εντάξει; -Φυσικά. Ξέρω.
Επίσης, θα πληρώσω και τον δικό της.
Εντάξει.
Γιατί πίνετε καφέ αφού δεν κοιμάστε καλά;
Τέλος πάντων, σας ευχαριστώ για τον καφέ.
Δεν υπάρχει λόγος.
Δεν είναι δωρεάν.
Λοιπόν, ξεκινάμε!
-Εντάξει! -Νατάσα.
Ναι;
Ανάλαβέ τη για σήμερα.
Έγινε!
Συγγενής της είσαι;
Σ' εμένα μιλάς, νεαρή;
Ναι, σ' εσένα μιλάω.
Γιατί μου μιλάς στον ενικό; Είμαι μεγαλύτερη.
Μεγαλύτερη από σένα είμαι.
Ξέρεις τι θα πει αυτό;
Ναι, άλλαξαν οι εποχές.
Παλιά, δεν τολμούσα ούτε να πατήσω στη σκιά των μεγαλύτερων.
Τι; Ποια σκιά;
Μπούμερ είναι;
Δεν θες να μάθεις; Ξέχνα το.
Καλά! Τι πρέπει να κάνω;
Έλα μαζί μου.
Κουνήσου!
Έλα.
Θα το δείξω μόνο μια φορά.
Κάνεις αυτό και μετά αυτό.
Και μετά έτσι.
Σειρά σου.
Έτσι;
Κράτα αυτό το κομμάτι.
Όχι έτσι!
Μου είπες να το κρατάω!
Δεν μιλάς κορεάτικα;
Κράτα το έτσι.
Κυρία Τζον!
Απολύστε την! Είναι χαμένη υπόθεση!
-Έλεος. -Τι; Αφού είσαι.
Σίγουρα είναι νεποτισμός.
Θεέ μου!
Δες εδώ.
Δεν χάθηκες.
Λοιπόν; Θες αγκαλιά;
Όχι, ευχαριστώ. Τα έφερες;
Ξέρεις ότι παραβιάζω το εργασιακό δίκαιο;
Θα 'πρεπε να είμαι στη φάρμα
και να φτιάχνω πίτσα με βιολογικό τυρί.
Θες μια αγκαλιά;
Όχι, ευχαριστώ.
Δεν το καταλαβαίνω.
Γιατί επέλεξες να μείνεις στα πρώην πεθερικά;
Βιαζόμασταν κι έτυχε να μείνουμε εδώ για λίγο.
Εγώ δεν θα ερχόμουν πάντως.
Αν έπρεπε να διαλέξω φυλακή ή πεθερικά;
-Θα διάλεγα το πρώτο. -Όχι δα.
Τουλάχιστον δεν θα μαγείρευα στη φυλακή.
Η πεθερά μου μαγειρεύει τα πάντα. Το πρωί φάγαμε τζαπτσέ.
Θεέ μου. Είπες "πεθερά".
Λέγε. Μούφα το διαζύγιο;
-Μα τι λες; -Αλλιώς, πώς εξηγούνται τόσες γλύκες;
Δεν κάνω γλύκες. Κάνεις λάθος.
Γιατί νομίζεις ότι ο κος Μπεκ συνεχίζει μετά από τέτοιον εξευτελισμό;
Ποιον εξευτελισμό;
Μάλλον δεν τα 'μαθες.
Εγώ το έμαθα στον δρόμο.
Περιμένει τη νέα του θέση.
Ποια νέα θέση; Γιατί;
Κάτι για κακοδιαχείριση.
Θα συγκληθεί επιτροπή προσωπικού.
Κακοδιαχείριση;
Τι είδους;
Το τμήμα Ελέγχων δεν βρήκε τίποτα.
Δωροδοκήθηκε από δικηγορικό γραφείο.
Τι;
Περίμενε.
Καταχράστηκε εργατικά κόστη;
Έδωσε λίστα VIP πελατών σε ανταγωνιστή.
Μπορώ να σκεφτώ πολλά άλλα.
Θα κάνεις ψευδείς καταγγελίες, δηλαδή;
Αυτό μου λες;
Σκέφτομαι ποια να χρησιμοποιήσω.
Μα όποια κι αν επιλέξω, θα γίνει πρώην κατάδικος.
Γυρνάτε μαζί!
Είχα ένα ραντεβού στη Σεούλ.
Να σου πω.
Το σκέφτηκα πολύ.
-"Να του το πω;" -Άσ' το τότε.
Ξέρεις ποιος πέρασε χθες βράδυ;
Ξέρω.
Ξέρεις; Ότι ήρθε ο Γιουν για τη Χε-ιν;
Το ξέρω.
Μα γιατί την επισκέφθηκε κρυφά μες στη μαύρη νύχτα;
Τρέχει κάτι μεταξύ τους;
Μη λες βλακείες.
Μην ξεσπάς επάνω μου.
Δεν ξεσπάω επάνω σου. Και δεν συμβαίνει τίποτα.
Απολύτως τίποτα.
Δεν ξέρεις τι λες.
Τι ζόρι τραβάει;
Αποκλείεται.
Ζηλεύει;
Η Χε-ιν δεν λύγισε ούτε με τη Σο-γιονγκ,
αλλά αυτός…
Θεέ μου!
Τον ηλίθιο!
Έλεος.
Μπράβο σας για σήμερα!
Ευχαριστούμε!
-Ξεκινάμε με τη Νατάσα. -Εντάξει.
Μάζεψες 4.000, άρα 280.000 γουόν.
Θα σου δώσω 300.000 όμως!
Κι εσείς μαζέψατε 70, που μας κάνουν
συνολικά 4.900 γουόν.
Μου χρωστάτε τον καφέ, άρα, θα πάρετε 1.700.
-Κυρία Λι Σου-γκιονγκ; -Εδώ!
-Μπράβο σας. -Ευχαριστώ!
-Κυρία Σον-γιονγκ; -Εδώ.
-Μπράβο. -Θεέ μου!
Αγάπη μου, τα υπνωτικά σου.
Έλα, Θεέ μου…
Καιρό έχεις να κοιμηθείς τόσο βαθιά χωρίς χάπια.
Γιατί πίνετε μόνος τέτοια ώρα;
Τι να πω…
Στενοχωριέμαι που παρέδωσα τη θέση μου.
Ήμουν απλώς ο αρχηγός αυτής της μικρής γειτονιάς.
Σας καταλαβαίνω.
Θεέ μου.
-Αλήθεια; -Δείτε εδώ.
Έχω ακόμη μισογεμάτη μπαταρία τέτοια ώρα.
Δεν με πήρε κανείς.
Κατάλαβα.
Ούτε απαντάει κανείς.
Όταν ήμουν αντιπρόεδρος, σχεδόν ποτέ δεν άκουγα το μήνυμα
που παίζει όταν δεν απαντάνε.
Τώρα, το ακούω κάθε μέρα.
Θεέ μου…
Το τέλος της βασιλείας μας.
Συμφωνώ με το απόφθεγμα ότι κι η σκιά σου σε εγκαταλείπει
στις σκοτεινές ώρες.
Έχετε καθόλου μακόλι;
Πατέρα! Μου υποσχέθηκες αυτή την εταιρεία!
Τότε, χώρισέ την.
Διαφορετικά, δεν θα πάρεις ποτέ τις εταιρείες μου!
Όχι, αρνούμαι να τη χωρίσω.
Τι είπες;
-Ποτέ. -Πώς τολμάς;
Σταμάτα αμέσως!
Ο CEO ΓΙΑΝΓΚ ΚΑΙ ΟΙ ΤΡΕΙΣ ΓΙΟΙ ΤΟΥ
Έλα τώρα.
Πάντα στο καλύτερο το κόβουν.
Αμάν.
Αλήθεια το κάνουν αυτό;
Ορίστε;
Έτσι ζουν οι πλούσιοι;
Διαφωνώ.
Αυτά τα σίριαλ με κάνουν να πιστεύω
ότι οι σεναριογράφοι δεν έκαναν σωστή έρευνα.
Γιατί;
Οι χαρακτήρες συχνά πιάνουν τον αυχένα τους.
Μα οι πλούσιοι είναι πολύ προσεκτικοί με την πίεσή τους.
-Άλλωστε, έχουμε εσωτερικό γιατρό. -Εσωτερικό γιατρό;
Μας δίνει δίαιτα χωρίς νάτριο αν ανεβάσουμε πίεση.
Καθόλου νάτριο.
Κι όλα τα σπίτια έχουν σκάλες στο καθιστικό.
Ακριβώς. Δεν έχετε όλοι, έτσι δεν είναι;
Δεν είναι κι η όπερα!
Όλοι έχουμε και τις χρησιμοποιούμε για να πάμε επάνω.
Μα κατεβαίνουμε με το ασανσέρ για τα γόνατά μας.
Οι σεναριογράφοι πρέπει να κάνουν καλύτερη έρευνα.
Είναι ό,τι πρέπει.
Κοιμάσαι;
Χε-ιν, κοιμάσαι;
Τι συμβαίνει;
Πες αυτό που θες.
Έμαθε ότι πέρασε ο Ουν-σουνγκ.
Απ' τον Σου-τσολ;
Δεν έχει σημασία αυτό.
Τι είπε;
Απλώς ρώτησε γιατί είμαι εδώ.
Τι τον νοιάζει;
Τι άλλο;
Μου είπε επίσης
να ξαναδουλέψω
και να γυρίσω πίσω.
Στο σπίτι;
Ναι.
Θα φύγει εκείνος αν πας;
Θα μείνει;
Βασικά…
Δεν είπαμε λεπτομέρειες.
Θέλει να ζήσει μαζί σου;
Δεν είστε ζευγάρι.
Ούτε εμείς, αλλά δες μας.
Μ' εμάς είναι διαφορετικό. Ήμασταν…
παντρεμένοι.
Μα όχι πια.
Με βοήθησες μέχρι εδώ και νομίζω πως έκανες αρκετά.
Τι εννοείς;
Έμαθα ότι θα σε καταγγείλουν.
Γιατί δεν το είπες;
Δεν έγινε κάτι.
Πώς όχι, όταν υπάρχει κακοδιαχείριση;
Πού πλαστογράφησαν την υπογραφή σου;
Για υπεξαίρεση; Παρανομίες; Ικανός είναι.
Μην ανησυχείς για μένα.
Εσύ δεν ήθελες ν' ανησυχείς για μένα.
Το ίδιο κι εγώ.
Θα φροντίσω μόνη τα θέματά μου.
Νιώθω άβολα
που υποφέρεις αχρείαστα εξαιτίας μου.
Μην είσαι τόσο ψυχρή.
Για σένα το κάνω…
Μην κάνεις τίποτα για μένα.
Θα βρω μόνη μου τις λύσεις.
Γεια σας, γιατρέ.
Ναι, παίρνω την αγωγή.
Αλλά έχω πολλούς πονοκεφάλους τελευταία.
Κάνω την ένεση για τα λευκά κάθε μέρα.
Ο όγκος δεν δείχνει μεγαλύτερος στις τελευταίες απεικονίσεις.
Μήπως είναι κάτι άλλο;
Χιουν-γου.
Ξύπνα.
Ξύπνα αμέσως.
Τι έγινε;
Πες μου την αλήθεια.
Η Χε-ιν είναι άρρωστη, έτσι;
Πες μου. Φέρεται παράξενα τελευταία!
Μέχρι που λιποθύμησε!
Νομίζω πως κάνει κι ενέσεις.
Κάτι συμβαίνει.
Θέλει να το κρατήσει κρυφό.
Παρ' όλα αυτά…
επειδή θέλω να τη φροντίζεις όταν λείπω,
θα σου τα πω όλα.
Τι συμβαίνει;
Έχει…
όγκο στον εγκέφαλο.
Αλλά
είναι μεγάλος.
Σπάνια περίπτωση.
Δεν μπορεί να χειρουργηθεί αμέσως.
Το παρακολουθεί ενώ παίρνει αγωγή.
Μα το ποσοστό
δεν είναι υψηλό.
Ποιο ποσοστό;
Εννοείς
το ποσοστό επιβίωσης;
Θεέ μου.
Δεν το πιστεύω.
Είναι τόσο νέα.
Δεν το ξέρει κανένας άλλος
εκτός απ' τη θεία της.
Ούτε καν οι γονείς της;
Όχι.
Μα πρέπει να το μάθουν.
Εσύ πότε το έμαθες;
Θυμάσαι εκείνη τη μέρα που ήρθα εδώ
κι είπα ότι ήθελα διαζύγιο;
Το έμαθα εκείνη τη μέρα γυρνώντας.
Τι εννοείς;
Δηλαδή,
ήσουν αποφασισμένος να τη χωρίσεις
και ξαφνικά άλλαξες γνώμη επειδή…
Ναι.
Όταν το έμαθα, αποφάσισα να μείνω στον γάμο μας.
Παλιοτόμαρο!
Εσύ θα έπρεπε να ξέρεις.
Θεέ μου.
Δεν είχα ιδέα
και σε λυπόμουν.
Πώς μπόρεσες;
Το ξέρω.
Είμαι τομάρι.
Η Χε-ιν τα έμαθε όλα, αλλά ήρθε εδώ όταν της είπα.
Γι' αυτό, μαμά…
σε παρακαλώ…
να τη φροντίζεις
όταν λείπω εγώ.
Σε ικετεύω.
Μαμά!
Τι έγινε;
Πέρασα για λίγο κίμτσι.
Η μαμά σου κλαίει.
-Γιατί; -Δεν είναι ολοφάνερο;
Πάντα διαφωνούσε κι ήθελε να παραιτηθώ.
Μα τώρα που αποσύρθηκα, πρέπει να στενοχωρήθηκε.
Τι; Αυτή είπε ότι ανακουφίστηκε που δεν είσαι πια αρχηγός!
Δεν το εννοούσε.
Θεέ μου.
Μαμά!
Φύγε κι έλα αργότερα.
Τι τσιμπούσι είναι αυτό!
Θα φάω εδώ σήμερα.
Πήγαινε φώναξε τη Χε-ιν.
Καλά.
Καλή μου.
Τι έπαθες; Κάνε πέρα!
Ξέρω τι περνάς.
Μα,
ξέρεις…
Γιατί δεν το βλέπεις έτσι;
Εγώ, ο Μπεκ Ντου-γκουάν, ανήκα στον λαό.
Μα τώρα, είμαι ολόδικός σου.
Γιατί να το θέλω αυτό;
Έτσι λες;
Θεέ μου, τι λουκούλλειο πρωινό είναι αυτό;
Τι γιορτάζουμε;
Παρακαλώ, σερβιριστείτε.
Χε-ιν, έλα να φας.
Εντάξει.
Πού είναι η αδελφή σας;
Η Μπομ-τζα πήγε στη Σεούλ για κάτι δουλειές.
Κατάλαβα.
Ωραία θα ήταν να έτρωγε μαζί μας.
Ας φάμε.
Αλήθεια, πού είναι ο Σου-τσολ;
ΓΥΜΝΑΣΤΗΡΙΟ ΜΠΟΞ ΚΟΥΙΝ
ΜΑΜΑ ΓΚΟΝ-ΟΥ
Ντα-χιε.
-Ντα-χιε. -Θεέ μου!
Γιατί παίζει;
Κράτησα το προφίλ για τα όπλα.
-Έλεος. -Ένα πράγμα να σου πω.
Ξέχνα το. Θα με βρίσεις.
ΜΠΑΜΠΑΣ ΓΚΟΝ-ΟΥ
Τι είναι αυτό;
Το μητρώο εμβολιασμού του Γκον-ου.
Πρέπει να κάνει δεύτερη δόση ΜΜR και ανεμοβλογιάς.
Φρόντισε να τα κάνει όπου κι αν είστε.
Να του τραγουδάς το "Καρχαριάκι" στον εμβολιασμό.
Το καρχαριάκι, ντου ντου ντου, Χαριτωμένο πολύ,
Στη θάλασσα ζει, ντου ντου ντου, Το καρχαριάκι
Η μανούλα καρχαρίας, ντου ντου ντου Όμορφη πολύ
Έτοιμοι.
-Ευχαριστώ. -Θεέ μου.
Θεέ μου, Γκον-ου!
Πόνεσε;
Μπράβο σου.
Δεν έκλαψε καθόλου.
Σώπα τώρα!
ΜΑΜΑ ΓΚΟΝ-ΟΥ ΑΠΟΣΥΝΔΕΘΗΚΕ
Πας κάπου;
-Στη Σεούλ. -Ξαφνικά;
Κοίτα.
Κι η Μπομ-τζα πήγε στη Σεούλ. Γιατί πάτε όλοι εκεί;
Θες να σε δουν οι ρεπόρτερ; Το ξέρεις ότι κρυβόμαστε;
Κάτι έχω να κάνω.
Ήρθε ο Ουν-σουνγκ, έμαθα.
Τι σχεδιάζεις κι είπες στον Σου-τσολ να μην το πει;
Θα τον δεις και σήμερα;
Γιατί; Θα τον ικετέψεις να λυπηθεί έστω εσένα;
Θα 'πρεπε να το κάνω.
Να καταστραφούμε όλοι;
Τι; Είσαι απίστευτη.
Μη μου πεις ότι θα συνεργαστείς;
Η θέση ήταν εξαρχής δική μου.
Μη μου πεις ότι τα κάνατε πλακάκια για να μας διώξεις
και να πάρεις όλη την εταιρεία;
Σκέψου ό,τι θέλεις.
Άκου εδώ!
Αγάπη μου, πας στη Σεούλ;
Ναι.
Δεν θα βρεις ταξί εδώ.
Θα σε πάω εγώ. Ανέβα.
Κρατήσου γερά.
Μητέρα;
Ναι;
Σ' ευχαριστώ για όλα.
Πας κάπου μακριά; Δεν περίμενα να πεις κάτι τέτοιο.
Έχει δυνατό αέρα.
Δακρύζουν τα μάτια μου.
Φυσικά. Ξέρω ότι αυτό απαγορεύεται.
Μα ποτέ δεν είχαμε μυστικά μεταξύ μας.
Θυμάστε όταν πήγε στο Σόκτσο ο μικρός σας γιος επειδή
δεν ξεχνούσε την πρώτη του αγάπη και πήγα να τον φέρω;
Τώρα γελάμε που τα λέμε.
Πονούσε πάρα πολύ.
Στο Λας Βέγκας;
Πήγε για ναρκωτικά…
Ακριβώς.
Θα μου πείτε, λοιπόν;
Φυσικά. Δεν θα μάθει κανείς ότι μιλήσατε.
Ποιος;
Μάλιστα. Ο πρόεδρος Χονγκ του Κουίνς;
Ώστε εκεί είναι;
ΚΟΥΙΝΣ
Ο κύριος Μπεκ ξέρει ότι ήρθε;
Δεν νομίζω.
Σωστά, τον παράτησε.
-Πού πάτε βιαστικά; -Είναι επείγον.
Τι συμβαίνει;
Δεν το μάθατε.
Ας το αφήσουμε έτσι.
Καλώς ήρθες και πάλι.
Δεν γύρισα λόγω των απειλών σου.
Δεν θα μας επιστρέψεις ό,τι μας ανήκει.
Αν δεν μπορώ να τα πάρω πίσω,
θα πρέπει να τα μοιραστώ.
Κράτα τον λόγο σου.
Σε λίγο αρχίζει η συνέντευξη Τύπου.
Όπως είπαμε, δεν θα απαντήσουμε σε ερωτήσεις.
ΑΝΑΚΟΙΝΩΣΗ ΔΙΟΡΙΣΜΟΥ ΤΟΥ ΟΥΝ-ΣΟΥΝΓΚ ΣΤΟΝ ΟΜΙΛΟ ΚΟΥΙΝΣ
Χε-ιν.
Πώς το ήξερες;
Γιατί ήρθες;
Σου το είπα.
Θα βρω μόνη μου λύσεις.
Κι αυτή…
-Είναι η λύση; -Ναι.
Μου αρέσουν τα σίγουρα και γρήγορα.
Πάμε. Ήρθε η ώρα.
ΙΑΤΡΙΚΟ ΚΕΝΤΡΟ ΓΕΣΕΟ
-Σίγουρα είναι εδώ; -Σας είπα.
Το διπλοτσέκαρα. Είμαι απόλυτα σίγουρη.
ΚΥΡΙΑ ΜΟ ΣΟΥΛ-ΧΙ
-Γεια σας. -Τον βρήκες;
Όχι, κυρία. Έχω κάνει άνω κάτω όλη τη Σεούλ.
Ίσως είναι στην επαρχία.
Μα φυσικά.
Θα σας τηλεφωνήσω μόλις τον βρω.
Το είδατε αυτό; Της το ξέκοψα.
Ναι, είναι στην ίδια κατάσταση.
Ναι.
Μεγάλες οικονομικές εφημερίδες,
ζωντανά μέσα και διεθνή μέσα έχουν κάποια αιτήματα,
οπότε τα συγκεντρώνουμε.
Οι Δημόσιες Σχέσεις μάς έδωσαν
αυτόν τον οδηγό, που θα δημοσιευτεί
χωρίς εμπάργκο.
Θα έχουμε οτοκιού, οπότε χαλαρώστε και διαβάστε τα.
Και η αναγγελία του γάμου;
Να μη συμπεριληφθεί.
Θα το ανακοινώσω στο τέλος.
Μάλιστα, κύριε.
Συμφωνείς;
ΚΟΥΙΝΣ
Είμαι ο Γιουν Ουν-σουνγκ.
Η Επενδυτική Παϊόνι είναι η δεύτερη μέτοχος του Κουίνς.
Εγώ έγινα πρόεδρος του ομίλου
μετά από έκτακτη γενική συνέλευση.
Ήταν αναπόφευκτο, εφόσον ο τέως πρόεδρος αρρώστησε
κι έπρεπε να σταματήσουμε την πτώση των μετοχών.
Επιπλέον, έχω μεγάλη πείρα στη διάσωση εταιρειών
από κρίσεις και την επανασταθεροποίησή τους.
Παρ' όλα αυτά, όμως,
κυκλοφορούν αβάσιμες εικασίες
και ψευδείς κατηγορίες
που λένε ότι πρόδωσα τον πρόεδρο
κι έδιωξα την οικογένειά του,
τους έκλεψα, τους φυλάκισα και τους έστειλα στη ΝΑ Ασία.
Το μόνο σίγουρο είναι
ότι ακριβώς αυτό ήθελε ο πρόεδρος.
Για να το αποδείξω και να λύσω την παρεξήγηση,
θα ήθελα να κάνω μια σημαντική ανακοίνωση σήμερα.
Θα επαναφέρω την κα Χονγκ Χε-ιν, παλιά μου φίλη
και ταλαντούχα επιχειρηματία, στη θέση της CEO.
Την τελευταία τριετία, το πολυκατάστημα
έκανε ρεκόρ πωλήσεων με εκείνη.
Αυτό δείχνει πόσο ικανή είναι.
Ας ακούσουμε και την ίδια.
Γεια σας. Είμαι η Χονγκ Χε-ιν.
Όπως είπε ο πρόεδρος Γιουν,
είμαστε φίλοι από το πανεπιστήμιο.
Κι ο κύριος Γιουν…
ΘΑ ΚΑΝΟΥΜΕ ΤΟ ΠΑΝ ΓΙΑ ΕΝΑ ΝΕΟ ΑΛΜΑ ΜΠΡΟΣΤΑ
Με…
απείλησε.
Απείλησε να κατηγορήσει άδικα τον κο Μπεκ,
σύζυγό μου και τέως νομικό διευθυντή, και να τον στείλει στη φυλακή.
Έχω μια ηχογράφηση ως απόδειξη.
Στάσου, Χε-ιν.
Επιπλέον, δεν μπορώ να επιστρέψω στη θέση μου
ως CEO του πολυκαταστήματος.
Αυτό επειδή
έμαθα…
ότι μου απομένει λίγος χρόνος ζωής.
ΕΠΙΛΟΓΟΣ
Πιείτε! Άσπρο πάτο!
ΤΕΣΣΕΡΑ ΧΡΟΝΙΑ ΠΡΙΝ
Άσπρο πάτο!
Γιατί δεν πίνει η εκπαιδευόμενη, η Χε-ιν;
Πιες!
Σας είπα ότι δεν πίνω.
Ώστε έτσι; Ας πιούμε ένα σφηνάκι τότε!
Έλα.
Έλα, πιες το!
-Σφηνάκι. -Πίνε!
-Σφηνάκι! -Ποιος είναι;
Τι κάνεις;
Θα πιω εγώ στη θέση της.
Τι κάνεις εκεί;
Τι γίνεται;
Γιατί δεν πίνεις σφηνάκι μαζί μου;
Κυρία Χονγκ, γιατί ταραχτήκατε τόσο;
Σας έφερα σε δύσκολη θέση πριν;
Ναι. Τρομερά.
Εγώ απλώς…
Παραήσουν χαριτωμένος!
-Τι πράγμα; -Είσαι γλύκας μεθυσμένος.
Μα μέθυσες και φέρθηκες χαριτωμένα
μπροστά σε άλλες γυναίκες.
Πώς τολμάς;
Δεν θα επαναληφθεί.
Μην το ξεχνάς.
Προκαλείς καρδιοχτύπια
όταν μεθάς.
Αυτό είναι το μαγικό σου.
Μην το κάνεις μπροστά σε άλλες.
Εντάξει.
Δεν θα το κάνω.
Έτσι είπε.
ΧΤΕΣ ΤΟ ΒΡΑΔΥ
Η Χε-ιν είπε ότι την έκανα να καρδιοχτυπά
όταν μεθάω.
Πάμε σπίτι.
Έχεις μεθύσει.
Λες να νιώθει ακόμη το ίδιο;
Θα καρδιοχτυπάει ακόμη αν μεθύσω
και φερθώ χαριτωμένα;
Αν ήταν έτσι, δεν θα σε χώριζε.
Γιατί καρδιοχτυπάω όταν την κοιτάζω;
-Αλήθεια; -Ναι.
Έχω πεταλούδες στο στομάχι κι είμαι ευτυχισμένος όταν την κοιτάζω.
Μου λείπει όταν φεύγει.
Κι όταν την κοιτάζω,
τρέμω
μήπως δεν την ξαναδώ ποτέ.
Θεέ μου.
Μα δεν θέλει…
να κάνω τίποτα
για εκείνη πια.
Νιώθει άβολα.
Δεν θα της αρέσεις πια.
Μα μου έβαλε ένα τσιρότο
και μέχρι και αλοιφή.
Αλήθεια; Άρα, της αρέσεις ακόμη;
Μπερδεύτηκα.
Ρώτα την στα ίσα.
Της αρέσω.
Δεν της αρέσω.
Της αρέσω.
Δεν της αρέσω.
Της αρέσω.
Δεν της αρέσω.
Της αρέσω.
Δεν της αρέσω.
Της αρέσω.
Δεν της αρέσω.
Της αρέσω.
Δεν της αρέσω.
Της αρέσω.
Δεν της αρέσω.
Της αρέσω.
Δεν της αρέσω.
Της αρέσω;
Αλήθεια;
Θεέ μου…
Μα δεν ισχύει το ίδιο και για μένα.
Εγώ…
την αγαπώ.
Σ' αγαπώ, Χε-ιν.
Η ΒΑΣΙΛΙΣΣΑ ΤΩΝ ΔΑΚΡΥΩΝ
Θα σου δώσω ό,τι θέλεις…
Θα είμαι μαζί της.
Μου αρκεί να μου στεγνώνεις τα μαλλιά με το χαλασμένο πιστολάκι.
Μάθε μου μποξ, σε παρακαλώ.
-Μούρα; -Να βρεθούμε απόψε;
Το βράδυ;
Ψάχνει τα λεφτά του προέδρου.
Θα τα βρω εγώ πρώτος.
Ξεφορτώσου
τον Μπεκ Χιουν-γου.
Δεν θα πεθάνω ακόμα.
Δεν σου το έχω πει ακόμα.
Σ' αγαπώ.
Υποτιτλισμός: Εύα Τανταλίδου